[{"text_idx": "#000001", "text": "O\u0303pitoadO\u0303pitoad O\u0308rrekese kodustuudiosO\u0303pitoad O\u0308rrekese vanalinnastuudios Tallinnas"}, {"text_idx": "#000002", "text": "O\u0308koelu o\u0303pituba 2, isetehtud ka\u0308tekreem"}, {"text_idx": "#000003", "text": "Isetehtud ka\u0308tekreemi on hea valmistada kookosrasvast. Ha\u0308sti sobib ka s\u030cheavo\u0303i. S\u030cheavo\u0303id saame O\u0308rrekeses Ghanast, Kongo ku\u0308last mtu\u0308 Mondo abiga. Lisaks vajad mo\u0303nda taimset o\u0303li. Minul oli kodus oliivo\u0303li, viinamarjaseemneo\u0303li ja mandlio\u0303li."}, {"text_idx": "#000004", "text": "Aroomio\u0303li vo\u0303i eeterlikuo\u0303li lisamisel ole mo\u0303istlik ja ettevaatlik. Oma o\u0303pitubades tuletan ka alati meelde, et kreem ei ole lo\u0303hnao\u0303li. Olenevalt kogusest vo\u0303iks piirduda 1-3 tilgaga. Ta\u0308pse soovituse koguse osas saad vastava o\u0303li kasutusjuhendist ja seda tasub mitte u\u0308letada. Ohutum on lisada hoopis oma lemmik lo\u0303hnao\u0303li."}, {"text_idx": "#000005", "text": "E-vitamiin on naha nooruslikkuse allikas. E-vitamiin aitab kodusel kreemil ka natuke kauem sa\u0308ilida. Ko\u0303ige lihtsam on seda osta apteegist. Kui teed kreemi lastele vo\u0303i koos lastega, siis ei ole e-vitamiini lisamine vajalik."}, {"text_idx": "#000006", "text": "Muidugi mo\u0303ista ei kasuta me u\u0308htegi kunstlikku sa\u0308ilitusainet ja seeto\u0303ttu on soovitus valmistada va\u0308ike kogus, mille paari na\u0308dalaga a\u0308ra kasutad."}, {"text_idx": "#000007", "text": "Lihtne retsept 20 g kreemi valmistamiseks"}, {"text_idx": "#000008", "text": "10 g kookosrasva vo\u0303i s\u030cheavo\u0303id10 g o\u0303li1 tilk lo\u0303hnao\u0303li vo\u0303i eeterlikkuo\u0303li1 tilk e-vitamiini (vo\u0303ib ka mitte panna)"}, {"text_idx": "#000009", "text": "Pane toasoe rasv ja o\u0303li kaussi ja sega kahvliga segu u\u0308htlaseks. Nu\u0308u\u0308d alusta segu vahtu lo\u0308o\u0308mist ja ikka kahvliga. Vahusta nii kaua kuni segu muutub kergeks ja selle maht kahekordistub. Kui soovid, siis lisa nu\u0308u\u0308d lo\u0303hnao\u0303li ja e-vitamiin. Sega kergelt la\u0308bi ja kreem ongi valmis. Pane va\u0308ikesse purki. Kirjuta purgile, mis kreemiga tegu ja selle valmistamise kuupa\u0308ev."}, {"text_idx": "#000011", "text": "Kreemi valmistamise komplekti saad osta ka O\u0308rrekese e-poest."}, {"text_idx": "#000012", "text": "Vaata kreemi valmistamise lu\u0308hikest videojuhendit siit."}]